
[bookmark: _Toc183520739]Ievads

Problēmas aktualitāte

Bērni un pusaudži ikdienā saskaras ar dažādām krīzes situācijām ģimenēs, kas var radīt emocionālus pārdzīvojumus un atstāt iespaidu uz bērna turpmāko attīstību un labbūtību kopumā. Īpaši smagi ģimeni un bērnu ietekmē ģimenes locekļa zaudējums jeb nāve, smaga slimība vai invaliditāte, kas var radīt pēkšņas, spēcīgas izmaiņas bērna uzvedībā, emocionālajā, kognitīvajā un sociālajā sfērā. 
Nereti bērni sastopas ar zaudējumu, piedzīvo traģiskus notikumus – autoavārija, nāvējoša trauma, smaga saslimšana, u.c., kuros bērni var būt bijuši arī aculiecinieki notikušajam, kas var atstāt traumatisku ietekmi uz visu turpmāko bērna dzīvi un prasīt ļoti ilgu laiku, lai atgūtu dzīves kvalitāti (turpmāk tekstā – zaudējums). Nereti arī ģimenes locekļiem trūkst zināšanu, lai izprastu bērna vajadzības zaudējuma gadījumā un izprastu traumatiskā notikuma ietekmi uz bērnu, kā arī izvērtētu konkrētās palīdzības nepieciešamību vai piesaisti. 
Atbilstoši Centrālās statistikas pārvaldes datiem[footnoteRef:1], 2023.gadā un 2022.gadā apgādnieka zaudējumu pensiju kopumā saņēmuši 14 900 personas līdz 24 gadu vecumam, savukārt 2021.gadā 15 000 personas līdz 24 gadu vecuma. Gada laikā aptuveni 127 bērni zaudē vienu vai abus vecākus. Turklāt jāņem vērā Centrālās statiskas pārvaldes dati par bērnu mirstību vecumā no 0-17 gadiem, 2022. gadā- 106, 2021.gadā – 85, kas norāda uz potenciālu māsu vai brāļu zaudējumu ģimenē no bērnu pozīcijas. Tā skaitā mirušo skolas vecuma bērnu skaits 2022.gadā – 56, 2021.gadā – 23, kas norāda uz iespējamiem gadījumiem, kad izglītības iestādes kontekstā skolēni sastopas ar sava klasesbiedra zaudējumu.  [1:  Pieejams: https://admin.stat.gov.lv/system/files/publication/2023-08/Nr_05_Berni_Latvija_2023_%2823_00%29_LV_EN_0.pdf] 

Šobrīd Latvijā ir vairākas bezmaksas iniciatīvas atbalsta sniegšanai zaudējuma gadījumos bērniem un ģimenēm, kas tiek īstenota no dažādu pakalpojumu sniedzēju puses un piedāvātie pakalpojumi ir atšķirīgi pēc tā formāta, satura un mērķa grupas. Tomēr Bērnu aizsardzības centra (turpmāk – BAC) speciālistu ikdienas prakse liecina, ka bērni un pusaudži ne vienmēr saņem tūlītēju, koordinētu palīdzību un atbalstu tuvinieka zaudējuma gadījumā. Zaudējuma gadījumu ietvaros pašvaldības sociālais dienests, iesaistītais izglītības iestādes atbalsta personāls un krīžu centra speciālisti var piesaistīt psiholoģisku atbalstu bērnam un ģimenei, tomēr pakalpojumi mēdz būt sadrumstaloti un neietver pēctecīgu intervenci arī ilgtermiņā, vai sadarbībā ar citiem speciālistiem. Kopumā trūkst vienota atbalsta sistēma ar koordinētu pakalpojumu tīklu, kas ietvertu uz bērnu vajadzībām balstītu palīdzības nodrošināšanu tuvinieka zaudējuma gadījumā ilgtermiņā. 
Iepirkuma ietvaros paredzētās Atbalsta sistēmas bērniem un viņu ģimenēm, kuri saskārušies ar tuvinieku vai draugu nāvi, smagu slimību vai invaliditāti (turpmāk – atbalsta sistēma) mērķis ir veicināt veselīga sērošanas procesa norisi individuāli, ģimenē, skolā vai kopienā, izglītot par notiekošo, kliedēt aizspriedumus, stiprināt grūtību pārvarēšanas stratēģijas, veicināt savstarpējo komunikāciju un informēt par papildus iespējamo atbalstu. Atbalsta sistēma sastāvēs no tūlītējas psiholoģiskas palīdzības un, izvērtējot bērna turpmākās vajadzības, viņa vecumposmu, tiks nodrošināts arī pakalpojums, ko īsteno speciālistu komanda ilgtermiņā.
Atbalsta sistēma sevī ietvers Latvijas un ārvalstu atbalsta sistēmu izpēti, Latvijas atbalsta sistēmas apraksta izstrādi, kas iekļautu kārtību, kādos gadījumos un kā piesaistāmi mērķa grupas bērni, viņu ģimenes, viņu skolasbiedri un viņu kopienas pārstāvji, speciālisti, kā tiks identificētas veicamās darbības u.c., vadlīnijas speciālistiem ar praktiskiem ieteikumiem, metožu aprakstu, ieteicamām veidlapām, u.c., kā arī ceļa kartes, kas būtu kā atbalsta instruments speciālistiem un kā informatīvs un izglītojošs materiāls bērniem un viņu ģimenēm, skolasbiedriem un viņu kopienas pārstāvjiem par iespējamo atbalstu un rīcību dažādās situācijās.
Sistēmas lietotāji būs speciālisti, kas iesaistīti atbalsta sistēmas ieviešanā pašvaldībās, bet sistēmas mērķa grupa būs bērni vecumā līdz 18 gadiem un viņu ģimenes, viņu skolasbiedri un viņu kopienas pārstāvji, kuri saskārušies ar tuvinieku vai draugu nāvi, smagu slimību vai invaliditāti.
Informācija par projektu
Atbalsta sistēmas izstrāde tiks īstenota Eiropas Sociālā fonda Plus līdzfinansētā projekta Nr. 4.3.6.9/2/24/I/001 “Ģimeņu vajadzību izpēte un atbalsts, stiprinot bērnu emocionālo noturīgumu krīzes, vardarbības situācijās” (turpmāk – projekts) ietvaros, kur Valsts kanceleja ir finansējuma saņēmējs, bet BAC ir projekta sadarbības partneris.
Projekta mērķis ir veikt demogrāfisko procesu dinamikas izpēti un īstenot atbalsta pasākumus bērniem un ģimenēm psiholoģiskā un emocionālā noturīguma veicināšanai krīzes, vardarbības, diskriminācijas situācijās.
Projekta mērķa grupa ir bērni vecumā līdz 18 gadiem, personas, kuru aprūpē ir bērni vecumā līdz 18 gadiem, ģimenes ar bērniem, kā arī vispārējo un profesionālo izglītības iestāžu pedagogi un atbalsta personāls.
Projekts tiek īstenots no 2024.gada 3.ceturkšņa un tiks īstenots ne ilgāk kā līdz 2029.gada 31.decembrim.

I. [bookmark: _Toc177962757][bookmark: _Toc183520740]IEPIRKUMA PRIEKŠMETS
Atbalsta sistēmas izstrāde bērniem un viņu ģimenēm, kuri saskārušies ar tuvinieku vai draugu nāvi, smagu slimību vai invaliditāti.
II. [bookmark: _Toc177962758][bookmark: _Toc183520741]IEPIRKUMA MĒRĶIS UN MĒRĶA GRUPA
Iepirkuma mērķis ir atbalsta sistēmas izstrāde un ceļa karšu izveide atbalsta sistēmas un pakalpojumu attīstībai bērniem un viņu ģimenēm Latvijā, kuri saskārušies ar tuvinieku vai drauga nāvi, smagu slimību vai invaliditāti.
Iepirkuma mērķa grupa ir:
· [bookmark: _Hlk171274761]Bērni līdz 18 gadu vecumam, kas piedzīvojuši zaudējumu, tas ir, saskārušies ar tuvinieku vai draugu nāvi, suicīdu, smagu slimību vai invaliditāti (turpmāk - bērni, kas piedzīvojuši zaudējumu);
· personas, kuru aprūpē ir bērni vecumā līdz 18 gadiem, kas piedzīvojuši zaudējumu;
· vispārējo un profesionālo izglītības iestāžu pedagogi un atbalsta personāls;
· speciālisti, kas sniedz atbalstu bērniem un viņu ģimenēm, kas piedzīvojuši zaudējumu.

III. [bookmark: _IEPIRKUMA_DARBA_UZDEVUMI][bookmark: _Toc177962759][bookmark: _Toc183520742]IEPIRKUMA DARBA UZDEVUMI UN TO ĪSTENOŠANAS NOSACĪJUMI
3.1.  Iepirkuma ietvaros paredzēti šādi darba uzdevumi:
· Darba uzdevums Nr. 1 “Ārvalstīs un Latvijā pieejamo atbalsta sistēmu bērniem un viņu ģimenēm, kuri saskārušies ar tuvinieku vai draugu nāvi, smagu slimību vai invaliditāti, izpēte”;
· Darba uzdevums Nr. 2 “Atbalsta sistēmas bērniem un viņu ģimenēm, kuri saskārušies ar tuvinieku vai draugu nāvi, smagu slimību vai invaliditāti, apraksta un vadlīniju izstrāde”;
· Darba uzdevums Nr. 3 Atbalsta sistēmas bērniem un viņu ģimenēm, kuri saskārušies ar tuvinieku vai draugu nāvi, smagu slimību vai invaliditāti, ceļa karšu izstrāde
· Darba uzdevums Nr. 4 “Atbalsta sistēmas bērniem un viņu ģimenēm, kuri saskārušies ar tuvinieku vai draugu nāvi, smagu slimību vai invaliditāti, aprobācija”.

3.2. [bookmark: _heading=h.17dp8vu] Darba uzdevuma Nr. 1 īstenošanas nosacījumi:

3.2.1. Izpētīt Latvijā pieejamo atbalstu bērniem un viņu ģimenēm, kas piedzīvojuši zaudējumu, izstrādājot Latvijas izpētes ziņojumu, kurā iekļauta vismaz šāda informācija:
3.2.1.1. esošā psiholoģiskā un sociālā atbalsta bērniem un viņu ģimenēm, kas piedzīvojuši zaudējumu, vispārīgs raksturojums pašvaldības, valsts un nevalstiskā sektora līmenī, raksturojot iesaistītās puses un to rīcības (t.sk., identificējot arī izglītības iestāžu iesaisti) īstermiņā un ilgtermiņā, finansēšanas modelis un esošā psiholoģiskā un sociālā atbalsta izvērtējums, norādot gan stiprās un vājās puses, gan sniedzot priekšlikumus atbalsta pilnveidei. Atsevišķi izdalīt atbalsta raksturojumu nāves un suicīda gadījumos un smagas slimības un invaliditātes gadījumos;
3.2.1.2. atbalsta un pakalpojumu uzskaitījums pa veidiem, mērķa grupām, iekļaujot kontaktinformāciju visās Latvijas pašvaldībās;
3.2.1.3. visbiežāk sastopamo gadījumu raksturojums, kad tiek sniegts atbalsts bērniem un viņu ģimenēm, piedzīvojot zaudējumu, tajos iesaistītās puses un īstenotie atbalsta pasākumi, t.sk. raksturojot kā gadījumi tiek identificēti un kā tiek saņemta informācija par šiem gadījumiem, kā notiek gadījumu vadība, kā tiek piesaistīti attiecīgie pakalpojumu sniedzēji, kā notiek sniegtā atbalsta kvalitātes vērtēšana un sasniegto rezultātu monitorēšana, cik ilgi tiek vidēji sniegts pakalpojums, kādu atbalstu saņem bērna izglītības iestāde (klases biedri, pedagogi), draugu grupējumi, kaimiņi u.tml., ja bērns miris, smagi saslimis vai guvis invaliditāti u.c.;
3.2.1.4. atbalsta un pakalpojumu sniedzēju izmantotās metodoloģijas apraksts (t.sk. vadlīnijas, rekomendācijas, gadījumu vadības veidlapas, metodes un pieejas u.c.).

3.2.2. Izpētīt vismaz 3 ārvalstīs pieejamo atbalsta sistēmu bērniem un viņu ģimenēm, piedzīvojot zaudējumu, izstrādājot ārvalstu izpētes ziņojumu, iekļaujot vismaz šādu informāciju:
3.2.2.1. atbalsta sistēmas vispārīgs raksturojums pašvaldības, valsts un nevalstiskā sektora līmenī, t.sk., sniegtā atbalsta raksturojums īstermiņā un ilgtermiņā iesaistītās puses, to sadarbība, finansēšanas modelis. Atsevišķi izdalīt atbalsta raksturojumu nāves, t.sk., suicīda, gadījumos un smagas slimības un invaliditātes gadījumos;
3.2.2.2. atbalsta un pakalpojumu veidu uzskaitījums (piemēram, individuālas konsultācijas, atbalsta grupas, nometnes u.c.) pa mērķa grupām un to vispārīgs apraksts;
3.2.2.3. visbiežāk sastopamo gadījumu raksturojums, kad tiek piešķirts atbalsts bērniem un viņu ģimenēm, piedzīvojot zaudējumu, tajos iesaistītās puses un īstenotie atbalsta pasākumi, t.sk. raksturojot kā gadījumi tiek identificēti un kā tiek saņemta informācija par gadījumu, kā notiek gadījumu vadība, kā tiek piesaistīti attiecīgie pakalpojumu sniedzēji, kā notiek sniegtā atbalsta kvalitātes vērtēšana un sasniegto rezultātu monitorēšana, cik ilgi tiek vidēji sniegts pakalpojums, kādu atbalstu saņem bērna izglītības iestāde (klases biedri, pedagogi), draugu grupējumi, kaimiņi u.tml., ja bērns miris, smagi saslimis vai guvis invaliditāti u.c.;
3.2.2.4. atbalsta un pakalpojumu sniedzēju izmantotās metodoloģijas apraksts (t.sk. vadlīnijas, rekomendācijas, gadījumu vadības veidlapas, metodes un pieejas u.c.);
3.2.2.5. atbalsta un pakalpojumu sniedzējiem pieejamais IT risinājumu apraksts sabiedrības un speciālistu informēšanai par pieejamo atbalstu bērniem un viņu ģimenēm, piedzīvojot zaudējumu;
3.2.2.6. analizēto valstu atbalsta sistēmas bērniem un viņu ģimenēm, saskaroties ar tuvinieku vai drauga nāvi, smagu slimību vai invaliditāti, piemērojamības izvērtējums Latvijas apstākļiem un priekšlikumi sistēmas elementu pielāgošanai/pārņemšanai Latvijā.
3.2.3. Tehniskās specifikācijas 3.2.1. un 3.2.2. apakšpunkta ietvaros izstrādātie izpētes ziņojumi ir Pasūtītāja īpašums. Pasūtītājs ir tiesīgs šos ziņojumus pavairot un publiskot, veikt tajos nepieciešamās izmaiņas, kā arī izmantot citiem mērķiem pēc Pasūtītāja ieskatiem.


3.3.  Darba uzdevuma Nr. 2 īstenošanas nosacījumi:

3.3.1. Atbilstoši Pasūtītāja norādēm, izstrādāt atbalsta sistēmas bērniem un viņu ģimenēm, kas piedzīvojuši zaudējumu, aprakstu, tajā iekļaujot vismaz šādu informāciju:
3.3.1.1. atbalsta sistēmas bērniem un viņu ģimenēm, kas piedzīvojušas zaudējumu, mērķis, mērķa grupa (zaudējumu piedzīvojušie, viņu ģimenes, klases/skolas biedri, draugi, pedagogi, liecinieki, kaimiņi u.c.) uzdevumi, sagaidāmie rezultāti, lietotāji, lietoto terminu definīcijas, 
3.3.1.2. sistēmas procesu apraksts (secīgu darbību shematisks attēlojums, kuras izpildot, iegūst noteiktus rezultātus), t.sk., cita starpā paredzot lomu arī bērna izglītības iestādei un pašvaldības sociālajam dienestam, 
3.3.1.3. gadījumu veidu klasifikācija,
3.3.1.4. kārtība, kādā veicama atbalsta pakalpojumu piesaiste mērķa grupai, iekļaujot vismaz šādu informāciju:
· kā un kādos gadījumos piesaistīt atbalsta pakalpojumu mērķa grupas bērniem un viņu ģimenēm, piedāvājot atbalsta grupēšanu pa gadījumu veidiem jeb pēc to specifikas, kā arī ņemot vērā to, vai atbalsta saņēmējs bijis gadījumā iesaistīts tieši vai netieši;
· kas nodrošina gadījumu vadību jeb koordinē konkrēto palīdzības izvērtēšanu, atbalsta pakalpojuma piesaisti un efektivitātes novērtēšanu;
· kā tiek izvērtētas konkrētā bērna vajadzības atbalsta saņemšanā;
· kāda veida intervences, palīdzības veidi piedāvājami mērķa grupai un kādos termiņos, kā un kādos gadījumos nodrošināt atbalstu bērnam un ģimenei īstermiņā un ilgtermiņā;
· kā nodrošināt speciālistu piesaisti.
3.3.1.5. aprakstā saglabāt lomu Bērnu aizsardzības centra Krīzes intervences komandai, kas ir speciāli apmācīta profesionāļu grupa īstermiņa un tūlītējas psiholoģiskās palīdzības sniegšanai krīzes situācijās, nepieciešamības gadījumā sniedzot priekšlikumus komandas darba pilnveidei (ja attiecināms).

3.3.2. Atbilstoši Pasūtītāja norādēm, izstrādāt vadlīnijas speciālistiem darbam ar bērniem un ģimenēm, kas piedzīvojuši zaudējumu, iekļaujot vismaz šādu informāciju:
3.3.2.1. [bookmark: _Hlk171318959]mērķa grupas problemātikas izklāsts, t.sk. krīzes, ko izraisījusi nāve, suicīds, smaga slimība vai invaliditāte, apraksts;
3.3.2.2. intervences apraksts nāves, suicīda, smagas slimības vai invaliditātes, gadījumā;
3.3.2.3. atbalsta sniegšanā iesaistīto speciālistu funkcijas gadījumu vadībā, informācijas sniegšanā, palīdzības piesaistē bērnam, viņa ģimenei, bērna izglītības iestādei (klasesbiedri, pedagogi) vai kopienai (draugu grupējumi, kaimiņi u.tml.),  saskaroties ar bērna, tuvinieka vai drauga nāvi, smagu slimību vai invaliditāti;
3.3.2.4. metodiskie materiāli gadījumu vadībai, t.sk. veidlapas gadījuma fiksēšanai, informācijas ievākšanai, t.sk. resursu identificēšanai, iesaistīto personu loka un viņu vajadzību identificēšanai (kam palīdzība būtu nepieciešama, t.sk. ģimene, skolasbiedri, klasesbiedri, pedagogi, draugu grupējumi, kaimiņi u.c.), intervencei īstermiņā un ilgtermiņā un intervences rezultātu novērtēšanai;
3.3.2.5. gadījumu vadības piemēri ar paskaidrojumiem;
3.3.2.6. papildus pieejamie informācijas resursi gadījumu vadībai.
3.3.3. Atbalsta sistēmas apraksts un vadlīnijas ir Pasūtītāja īpašums. Pasūtītājs ir tiesīgs minētos materiālus pavairot un publiskot, veikt tajos nepieciešamās izmaiņas, kā arī izmantot citiem mērķiem pēc Pasūtītāja ieskatiem.


3.4. Darba uzdevuma Nr. 3 īstenošanas nosacījumi:

3.4.1. atbilstoši Pasūtītāja norādēm, izstrādāt vismaz šādas 3 ceļa kartes kā informatīvu un izglītojošu materiālu:
3.4.1.1. bērniem un viņu ģimenēm, kuras piedzīvojušas zaudējumu, ietverot informāciju par atbalsta saņemšanas iespējām dažādās situācijās (gan bērniem saprotamā valodā, gan pieaugušiem saprotamā valodā) un speciālistiem par ieteicamo rīcību darbā ar šiem bērniem un viņu ģimenēm, atkarībā no viņu iesaistes lomas (piemēram, pakalpojuma vai atbalsta sniedzējs, informācijas sniedzējs, gadījuma vadītājs)
3.4.1.2.  visām izglītības iestādēm, kurās mācās bērni līdz 18 gadu vecumam (bērniem, kas piedzīvojuši zaudējumu, viņiem saprotamā valodā, gan viņu vecākiem un attiecīgā cietušā pedagogiem), ietverot informāciju par atbalsta iespējam dažādās situācijās un speciālistiem ieteicamo rīcību  darbā ar šiem skolēniem un pedagogiem, atkarībā no viņu iesaistes lomas (piemēram, pakalpojuma vai atbalsta sniedzējs, informācijas sniedzējs, gadījuma vadītājs);
3.4.1.3. kopienai (pastarpināti iesaistītie draugu grupējumi, kaimiņi, gadījuma liecinieki u.tml.), ietverot informāciju par atbalsta saņemšanas iespējām dažādās situācijās, ja tā saskārusies ar tās kopienā esošā bērna nāvi, suicīdu, smagu slimību vai invaliditāti.
3.4.2. ceļa kartes izstrādāt pēc viena vizuālā risinājuma, kā viegli uztveramu informatīvu materiālu, kas papildināts ar informāciju par to, kas ir ceļa karte, kāds ir tās mērķis un uzdevumi, kā tā lietojama u.c. lietotājiem svarīgu informāciju;
3.4.3. sniegtās informācijas detalizācijas pakāpi veidot, ievērojot ceļa kartes lietotāju vajadzības  un informācijas pielāgošanu personām ar redzes un garīgās attīstības traucējumiem.
3.4.4. Pakalpojuma sniedzējam ir tiesības ierosināt mainīt un papildināt mērķa grupas gadījumā, ja no darba uzdevuma Nr.2 izriet šāda nepieciešamība un pamatojums, iepriekš to saskaņojot ar Pasūtītāju.
3.4.5. Ceļa kartes ir Pasūtītāja īpašums. Pasūtītājs ir tiesīgs minētos materiālus pavairot un publiskot, veikt tajos nepieciešamās izmaiņas, kā arī izmantot citiem mērķiem pēc Pasūtītāja ieskatiem.


3.5.  Darba uzdevuma Nr. 4 īstenošanas nosacījumi:

3.5.1. Vienoties par sadarbības kārtību ar attiecīgo pašvaldības iestādi, kas pirmā identificējusi gadījumu (piemēram, izglītības pārvalde, sociālais dienests u.c.);
3.5.2. Aprobācijas laikā nodrošināt, ka:
3.5.2.1. aprobācija norit saskaņā ar Darba uzdevuma Nr.2 ietvaros izstrādāto atbalsta sistēmas aprakstu un vadlīnijām, kā arī Darba uzdevuma Nr.3 ietvaros izstrādātajām ceļa kartēm;
3.5.2.2. tiek izstrādāts rīcības plāns, kādā iegūstama informācija par gadījumu, kad kādā no pašvaldībām identificēts bērns, kas piedzīvojis zaudējumu, un rīcības plāns, kā piesaistāmi Tehniskās specifikācijas 3.2.1.2. apakšpunkta ietvaros identificētie speciālisti attiecīgajā pašvaldībā, kas iesaistāmi darbā ar bērnu, kas piedzīvojis zaudējumu, nepieciešamības gadījumā noslēdzot vienošanos ar pašvaldībām.
3.5.2.3.  Pašvaldībā, kurā identificēts bērns, kas piedzīvojis zaudējumu, nodrošināt Tehniskās specifikācijas 3.2.1.2. apakšpunkta ietvaros identificēto speciālistu attiecīgajā pašvaldībā piesaisti, atbalsta komandas veidošanu, komandas vadītāja izvirzīšanu, komandas iepazīstināšanu ar Darba uzdevuma Nr.2 ietvaros izstrādāto atbalsta sistēmas aprakstu un vadlīnijām, komandas vienota intervences/atbalsta plāna sastādīšanu, komandas locekļu atbildības noteikšanu, komandas darba izvērtēšanu un komandas darba atbalstu visā komandas darba laikā. Ja gadījumā kādā no pašvaldībām nav speciālistu, no kā veidot atbalsta komandu, Pakalpojuma sniedzējs aizstāj trūkstošos speciālistus ar Atbalsta pakalpojuma sniedzēju Nr.1 vai/un Nr.2.
3.5.2.4.  Atbalsta komandas veidošanā paredzēt, ka ar katru gadījumu strādā atbalsta pakalpojuma sniedzējs Nr.1 vai Nr.2 un viens vai vairāki attiecīgās pašvaldības speciālisti, nodrošinot bērna konsultēšanu atbilstoši Darba uzdevuma Nr.2 ietvaros izstrādātajam atbalsta sistēmas aprakstam un vadlīnijām.
3.5.2.5. atbalsta komandai, kas izveidota Tehniskās specifikācijas 3.5.2.3. apakšpunkta ietvaros, tiek nodrošināts vismaz 1 supervizora atbalsts visos komandas darba procesos no komandas darba uzsākšanas līdz rezultātu izvērtēšanai, nodrošinot vismaz 120 minūšu supervīzijas sesiju grupā speciālistiem ne retāk kā vienu reizi mēnesī, ja tajā mēnesī supervīzējamais speciālists sniedzis konsultācijas vai atbalsta pasākumu bērnam, kas piedzīvojis zaudējumu. Jānodrošina grupu supervīzijas klātienē un attālināti.
3.5.2.6. aprobācijā kopumā tiek iesaistīti indikatīvi 500 bērni, bet ne mazāk kā 300 bērni līdz 18 gadu vecumam, kas piedzīvojuši zaudējumu;
3.5.2.7. tiek veikta patstāvīga aprobācijas procesu vērtēšana, veicot pilnveidojamo procesu identificēšanu, tai skaitā, veicot aprobācijas dalībnieku aptauju par atbalsta sistēmas bērniem un viņu ģimenēm, saskaroties ar tuvinieku vai drauga nāvi, smagu slimību vai invaliditāti, procesiem, to izpratni un ieviešanas problēmām;
3.5.2.8. [bookmark: _GoBack]Paredzēt, ka aprobācija ilgst līdz 2028.gada 29.decembrim.
3.5.3. Iesniegt Pasūtītājam informāciju par katras pašvaldības atbalsta komandas izveidi un darba uzsākšanu ne vēlāk kā 5 darba dienu laikā pēc komandas izveides, iekļaujot tajā informāciju par pašvaldību, kurā komanda uzsāk darbu, gadījuma vadītāja kontaktinformāciju un gadījuma īsu aprakstu, iekļaujot mērķa grupas identificēšanas iespējas. Pie pirmās informācijas pievienot papildus arī Tehniskās specifikācijas 3.5.2.2. apakšpunktā minētos rīcības plānus.
3.5.4. Vienu reizi kalendārā gada ceturksnī iesniegt Pasūtītājam pārskatu par iepriekšējā ceturksnī sniegto atbalstu bērniem un viņu ģimenēm, kuri saskārušies ar tuvinieku vai draugu nāvi, smagu slimību vai invaliditāti, iekļaujot tajā tādu informāciju kā: pašvaldība, kurā atbalsts sniegts, atbalsta sniegšanā iesaistītās komandas sastāvs, tās veiktās darbības un to norises vietas, datumi, atbalstu saņēmušo mērķa grupas identificēšanas iespējas, Pakalpojuma sniedzēja veiktās darbības, t.sk., speciālistiem sniegtās supervīzijas (kādiem speciālistiem, kādos datumus un kādā apmērā), kā arī aprobācijas procesu novērtēšanas rezultāti un identificētās pilnveides iespējas attiecīgajā pārskata periodā.
3.5.5. Atbalsta nodrošināšanas laikā veikt gadījuma vadības komandas dalībnieku, kas sniedz atbalstu un atbalsta saņēmēju (bērnu un ģimeņu), kā arī Pakalpojuma sniedzēja pārstāvju (mentoru) reģistrāciju, norādot tikšanās datumus, vietas un laikus un nodrošinot tikšanās dalībnieku parakstus. Reģistrācijas lapu oriģināli iesniedzami Pasūtītājam, atstājot Izpildītāja rīcībā kopijas.
3.5.6. Uz visiem ar pakalpojuma sniegšanu saistītajiem drukātajiem materiāliem, kas paredzēti izplatīšanai mērķa grupas dalībniekiem vai plašākai sabiedrībai, jānodrošina ES fondu vizuālā identitāte atbilstoši ES fondu 2021. – 2027. gada un Atveseļošanas fonda komunikācijas un dizaina vadlīnijās noteiktajam, saskaņojot tās paraugu ar Pasūtītāju. 
3.5.7. Visā līguma darbības laikā Izpildītājam jānodrošina informācijas uzkrāšana par bērniem līdz 18 gadiem, kas ir iesaistīti atbalsta sistēmas aprobācijā (piemēram, vārds uzvārds, vecums, personas kods, dzimums, Republikas pilsēta/novads, kurā dalībnieks dzīvo, dalībnieka e-pasta adrese un tālruņa nr., u.c.) saskaņā ar Pasūtītāja norādījumiem, kas tiks darīti zināmi Izpildītājam pirms mācību organizēšanas uzsākšanas. Informācija par katru bērnu jāapkopo un jāiesniedz Pasūtītājam ne retāk kā 1 reizi kalendārā gada ceturksnī, kurā notikusi dalībnieku iesaiste mācībās, vai 10 (desmit) darba dienu laikā pēc Pasūtītāja pieprasījuma. Izpildītājam jānodrošina fizisko personu datu apstrāde un uzglabāšana atbilstoši 21.06.2018. likuma “Fizisko personu datu apstrādes likums” prasībām.
3.5.8. Izstrādāt aprobācijas gala ziņojumu, iekļaujot tajā vismaz šādu informāciju: 
3.5.8.1. aprobācijas rezultātu apkopojums un izvērtējums;
3.5.8.2. rekomendācijas atbalsta sistēmas bērniem un viņu ģimenēm, saskaroties ar tuvinieku vai drauga nāvi, smagu slimību vai invaliditāti, pilnveidei;
3.5.8.3. rekomendācijas atbalsta sistēmas finansēšanas modelim Latvijā;
3.5.8.4. priekšlikumi nepieciešamajiem normatīvo aktu grozījumiem vai jaunu normatīvo aktu izstrādei.
3.5.9. Pilnveidot atbalsta sistēmas bērniem un viņu ģimenēm, saskaroties ar tuvinieku vai drauga nāvi, smagu slimību vai invaliditāti, sistēmas aprakstu, vadlīnijas un ceļa kartes, saskaņā ar aprobācijas ziņojumu.

[bookmark: _Toc177962760][bookmark: _Toc183520743]

IV. NODEVUMI, TO IESNIEGŠANAS PRASĪBAS UN TERMIŅŠ

4.1. Nodevumu veidi un iesniegšanas termiņi:

	[bookmark: _heading=h.3as4poj]Nr. p. k.
	Nodevums
	Iesniegšanas termiņš

	1. 
	Latvijas izpētes ziņojums par pieejamo atbalstu bērniem un viņu ģimenēm, kuri saskārušies ar tuvinieku vai draugu nāvi, smagu slimību vai invaliditāti (Tehniskās specifikācijas Darba uzdevums Nr. 1, 3.2.1. apakšpunkts)
	Ne vēlāk kā 3 mēnešus no Līguma abpusējas parakstīšanas dienas

	2. 
	Ārvalstu izpētes ziņojums par pieejamo atbalsta sistēmu bērniem un viņu ģimenēm, kuri saskārušies ar tuvinieku vai draugu nāvi, smagu slimību vai invaliditāti (Tehniskās specifikācijas Darba uzdevums Nr. 1, 3.2.2. apakšpunkts)
	Ne vēlāk kā 3 mēnešus no Līguma abpusējas parakstīšanas dienas

	3. 
	Atbalsta sistēmas bērniem un viņu ģimenēm, saskaroties ar tuvinieku vai drauga nāvi, smagu slimību vai invaliditāti, apraksta projekts (Tehniskās specifikācijas Darba uzdevums Nr. 2, iekļaujot informāciju par vismaz 3.3.1.1. - 3.3.1.3. apakšpunktu)
	Ne vēlāk kā 5 mēnešus no Līguma abpusējas parakstīšanas dienas

	4. 
	Atbalsta sistēmas bērniem un viņu ģimenēm, saskaroties ar tuvinieku vai drauga nāvi, smagu slimību vai invaliditāti, apraksts (Tehniskās specifikācijas Darba uzdevums Nr. 2, 3.3.1. apakšpunkts)
	Ne vēlāk kā 10 mēnešus no Līguma abpusējas parakstīšanas dienas

	5. 
	Atbalsta sistēmas bērniem un viņu ģimenēm, saskaroties ar tuvinieku vai drauga nāvi, smagu slimību vai invaliditāti, vadlīniju projekts (Tehniskās specifikācijas Darba uzdevums Nr. 2, iekļaujot informāciju par vismaz 3.3.2.1. - 3.3.2.3. apakšpunktu)
	Ne vēlāk kā 6 mēnešus no Līguma abpusējas parakstīšanas dienas

	6. 
	Atbalsta sistēmas bērniem un viņu ģimenēm, saskaroties ar tuvinieku vai drauga nāvi, smagu slimību vai invaliditāti, vadlīnijas (Tehniskās specifikācijas Darba uzdevums Nr. 2, 3.3.2. apakšpunkts)
	Ne vēlāk kā 11 mēnešus no Līguma abpusējas parakstīšanas dienas

	7. 
	Atbalsta sistēmas bērniem un viņu ģimenēm, saskaroties ar tuvinieku vai drauga nāvi, smagu slimību vai invaliditāti, ceļa kartes (Tehniskās specifikācijas Darba uzdevums Nr. 3, 3.4.1. apakšpunkts)
	Ne vēlāk kā 10 mēnešus no Līguma abpusējas parakstīšanas dienas

	8. 
	Informācija par atbalsta komandas izveidi un darba uzsākšanu (Tehniskās specifikācijas Darba uzdevums Nr. 4, 3.5.3. apakšpunkts)
	Ne vēlāk kā 5 darba dienu laikā pēc katras atbalsta komandas izveides

	9. 
	Pārskats par iepriekšējā ceturksnī sniegto atbalstu bērniem un viņu ģimenēm, kuri saskārušies ar tuvinieku vai draugu nāvi, smagu slimību vai invaliditāti, t.sk., speciālistiem sniegtajām supervīzijām (Tehniskās specifikācijas Darba uzdevums Nr. 4, 3.5.4. apakšpunkts), kam pievienotas reģistrācijas lapas par attiecīgo pārskata periodu (Tehniskās specifikācijas Darba uzdevums Nr. 4, 3.5.5. apakšpunkts)
	Ne vēlāk kā 10 darba dienu laikā pēc katra ceturkšņa pēdējās dienas, ja attiecīgajā ceturksnī sniegts atbalsts.

	10. 
	Aprobācijas gala ziņojums (Tehniskās specifikācijas Darba uzdevums Nr. 4, 3.5.8. apakšpunkts)
	Ne vēlāk kā 2029.gada 22.janvārim

	11. 
	Pilnveidotais atbalsta sistēmas bērniem un viņu ģimenēm, saskaroties ar tuvinieku vai drauga nāvi, smagu slimību vai invaliditāti, apraksts, vadlīnijas un ceļa kartes (Tehniskās specifikācijas Darba uzdevums Nr. 4, 3.5.9. apakšpunkts)
	Ne vēlāk kā 2029.gada 12.martam


4.2. [bookmark: _Hlk164276290]Katru nodevumu Pakalpojuma sniedzējs sagatavo latviešu valodā elektroniskā formātā, izmantojot MS Office lietojumprogrammas, piem., Word, Excel, PowePoint vai PDF, ar paskaidrojumiem un atsaucēm, kā arī ar jēdzienu skaidrojumiem tā, lai saturs ir saprotams. Nodevumi Pasūtītājam jānosūta uz Pasūtītāja Līgumā norādīto e-pasta adresi. Nodevumu, kuru iesniegšana nav iespējama iepriekš minētajā formātā, iesniegšanas veids tiek saskaņots ar Pasūtītāju;
4.3. Pakalpojuma sniedzējs saskaņo ar Pasūtītāju visu nodevumu saturu. Netiek pieļauti nesaskaņoti labojumi jau iesniegtajos nodevumos;
4.4. Pakalpojuma sniedzējs nodevumus sagatavo, ievērojot Ministru kabineta 2005. gada 28. jūnija noteikumos Nr.473 „Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteikto. Elektroniskā veidā iesniegtajai informācijai jābūt sagatavotai, ievērojot dokumentu juridiskā spēka likumu.
4.5. Pēc Pasūtītāja aicinājuma, Izpildītājam jānodrošina nodevumu prezentāciju Pasūtītājam.

